Soa payung

Soa payung (nama saintifik: Chlamydosaurus kingii) ialah spesies cicak tunggal dalam genus Chlamydosaurus keluarga Agamidae. Ia ditemukan di kawasan-kawasan padang rumput kering utara Australia dan selatan New Guinea. Lehernya mempunyai ropol yang dikembangkan seperti payung untuk menakutkan musuh.

Spesies ini meluangkan banyak masanya hinggap di pokok, ia hanya turun dari pokok untuk mencari makan dan mempertahankan wilayahnya.

Ia spesies "satwa yang dilindungi" di bawah undang-undang Indonesia.

 Taksonomi 
Nama genus Chlamydosaurus dijejak daripada kata-kata bahasa Yunani Purba  chlamydo "berselubung" dan  sauros "cicak". Nama tersebut diberikan ahli zoologi British John Edward Gray pada tahun 1825 dalam sebuah ekspedisi diketuai Kapten Phillip Parker King dari kapal HMS Mermaid.

 Ciri-ciri 
Badannya membesar sehingga 85 sentimeter panjang. Kaki-kaki dan lehernya panjang, kepalanya lebar. Seluruh badannya berwarna perang atau kelabu dengan tompok-tompok gelap menyerupai permukaan kulit kayu pokok. 

Lehernya mempunyai ropol besar yang berlipat-lipat dan melekat belakang tengkuk dan kepalanya. Ropol yang dibuka ini berlapik warna merah jambu atau kuning cerah. Cicak beropol kuning ditemukan di Queensland, cicak beropol jingga ditemukan di Wilayah Utara, manakala cicak yang beropol kemerahan ditemukan di kawasan Kimberley, utara Australia Barat.

 Tabiat 
 Pemakanan 
Ia karnivor. Ia memangsakan riang-riang, kumbang, semut, anai-anai, dan mamalia kecil seperti tikus.

 Pembiakan 
Ia mengawan pada awal musim hujan dari bulan September hingga Oktober.

Cicak betina bertelur pada awal atau pertengahan musim hujan dari bulan November hingga Februari. Ia bertelur sebanyak 6 hingga 25 biji dalam satu atau dua sangkak di sarangnya yang terletak 5–20 sm bawah tanah. Telur-telur ini dieramkan selama dua hingga tiga bulan.

 Rujukan 

Kategori: Agamidae